《次韵王圣传自叹》
宋代·陈著

道义相从自一宗，世人扰扰等鸡虫。
桂坊素袭多文富，橘隐何鸡五鬼穷。
宽以平田为日用，笑将逆境付天公。
何时王翰相邻住，樽酒论诗两醉翁。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。